A lelkiismeret hatása az emberi szabadakarat megnyilvánulására 
a) Fogalmak tisztázása 


A lelkiismeret az az emberi képesség, amely által közvetlen, személyes 
kapcsolatra léphetünk Istennel!. Az a hely a lelkivilágunkban, ahol Istennel 
találkozhatunk?. Isten szavának a visszhangja bennünk’. 


Sajnos sokan csak azt tudják a lelkiismeretről, hogy nyugtalanságot 
(lelkiismeret-furdalást) okoz. Pedig a lelkiismeret nagyon sokrétű tevékenységet 
fejt ki lelkivilágunkban. 


Mindenekelőtt hív, biztat a jó megtételére. Amikor pedig hallgatunk a 
szavára sikerélménnyel tölt el. Továbbá megvilágosít terveinkben, 
célkitűzéseinkban. Erőt biztosít a nehézségekben. Reményt sugall kilátástalan 
helyzetekben. Már előre figyelmeztet, hogy távol tartson a rossztól. Végül, akkor 


váltja ki bennünk a kellemetlen érzést, ha mindezek után mégis megtesszük a 
rosszat, amitől távol akart minket tartani. 


Életünk különböző helyzeteiben nagy szükségünk van a lelkiismeretünk 
segítségére. Különösen, amikor nincs kitől segítséget kérnünk. Ismeretlen 


körülmények között a lelkiismeret úgy működik, mint az iránytű: helyes utat 
mutat. 


Személyre szabott tanácsaival az egyén számára valójában a legmagasabb 
szintű törvényt. 


b) A téma kibontása 


Hogyan hat ki a lelkiismeret ilyen szerteágazó tevékenysége az emberi 
szabadságra? 


Azt tapasztaljuk saját magunknál és másoknál is, hogy képesek vagyunk 
ellenszegülni a lelkiismeret késztetésének. Követünk el rossz dolgokat, hibákat, 
bűnöket. Ez egyértelműen azt bizonyítja, hogy a lelkiismeret nem függeszti föl a 
szabadságunkat. Nem akadályozza a szabad döntések meghozatalát és azok 
megvalósítását. 


1 Mai szóhasználattal: online lehetünk Istennel. 

2 Úgy is mondhatjuk az ÉNünk temploma. 

3 Ez a meghatározás általában így szól: Isten szava bennünk. Én pontosítanék. Isten szava ugyanis mindig 
igaz. A lelkiismeret viszont lehet téves. Következésképpen: a téves lelkiismeretem által hallhatom Isten 
igaz szavát rosszul. Ahogy az egy recsegő hangszóró által történne. 

4 Egy tanuló, ha reggel betegen ébred, szem előtt tartja a szülei véleményét is, meg az iskola 
szabályzatát is, mégis önállóan kell eldöntenie: iskolába indul, vagy az orvoshoz. 


A lelkiismeret, tudniillik a mindennapokban. olyan tapintatosan (halkan) 
közli velünk ítéletét, hogy ha nem figyelünk oda, nem is fogjuk meghallani. Aki 
szándékosan hallgat mindig zenét, vagy más hanganyagot, kiteszi magát annak a 
veszélynek, hogy ne hallja lelkiismerete figyelemfelkeltő szavát. Ezzel sok 
értékes dologról marad le. Megteheti. A lelkiismerete nem kényszeríti. 


Ugyanakkor, erkölcsileg nagy horderejű cselekményeknél a lelkiismeretünk 
erőteljesen figyelmeztet bennünket. Már a tett elkövetése előtt is, közben is és 
utána is. Égbekiáltó bűnök elkövetése után, semmivel sem tudjuk elhallgattatni a 
hangját. Megtehetjük azt, hogy nem törődünk vele. Látszólag élhetünk úgy, 
mintha misem történt volna?. De, a lelkiismeretünk folyton folyvást közli velünk 
ítéletét. Közli ítéletét, erősen késztet - de nem kényszerít". 


Ha szem előtt tartjuk, hogy minden egyes bűn által veszik az ember 
szabadsága és minden egyes jótett, törekvés, előrelépés által növekszik az 
ember szabadsága - kimagaslik a lelkiismeret szerepe az életünkben. 


5 Pontosabban a magatartásunk sokban függ a természetünktől és a neveltetésünktől. Nem mindenki tud 
együtt élni a lelkiismeret-furdalással. Van, aki elhessegeti a lelkiismerete állandó figyelmeztetését, aki 
inkább él egy folytonos zaklatottságban, minthogy szembenézzen magával és beismerje tettének téves 
voltát. Ugyanakkor, van aki - évtizedekkel egy bűncselekmény elkövetése után - elmegy a rendőrségre és 
föladja magát, mert nem talál nyugalmat a lelkivilágában. 

6 Az ilyen lelkiállapot hasonlít az ösztönök késztetéséhez. Éhesek vagyunk. Csak nagy erőfeszítéssel 
mondunk le az eledelről, de megtehetjük. 


